
14. listopada 1895.! Koje uzbugjenje, koj 
ushit! Krasne li narodne slave! Iz sviju krajeva 
hrvatskih dolazi narod, da se pokloni vladaru i 
da u zajednici s njime otvori nove hramove 
svojoj prosvjeti! 

d toga dana prošlo je skoro deset go- 
dina. Ushit se je slegao, došli su i časovi apa- 
tije i doba potištenosti, ali ipak spomenici one 
* slave od kamena gragjeni, stoje ponosno još i 
danas! Za lijepih onih jesenjih dneva krasnim 
je plodom dozrilo zrnce štono ga djedovi naši, 
dični hrvatski Iliri posijaše u tvrdo i neuzorano 
narodno tlo. A trebalo im je i čvrste volje i 
snage duha i odvažnosti srca i svete ljubavi dje- 
lotvorne, trebalo je da pomno bdiju nad tim 
zrncem, da ga zalijevaju i suzama i krvlju srca 
pak da iz njega proklije cvijet, a iz cvijeta stab- 
ljika, iz ove drvo narodno. I krasno nam je ono 
naraslo, jako i ponosito odoljevajući svakoj buri 
i nevolji! Pod širokom mu krošnjom u zado- 
voljstvu grije se narod kraj vrela ognjišta, a na 
granama njegovima pjevaju domaće ptice pje- 

vice i roče se narodne vile. Mirno počivaju u 
svome Panteonu na Mirogoju posvećene kosti 
naših Preporoditelja, a tamo nad zvjezdama on- 
kraj mržnje i zlobe raje im se duše, gledajući 
snagu i napredak miloga naroda i moleći se za 
njegovu budućnost. A ko tamjan diže se do 
njih zahvalnost potomstva i naša ih ljubav vjen- 
čava uvijek zelenim lovorom, jer ti su junaci 
kao moderni Argonauti iznova nam natrag osvo- 
jili domovinu i posvetili rodnu grudu. 1 što je 
njihov mar na početku XIX. vijeka _ mukom ot- 
počeo to im je konac stoljeća okrunio sjajnim 
uspjehom i u zadnjim trim dekadama njegovima 
vidimo eto kako se redom što darežljivošću ve- 
likog narodnog dobrotvora što mukom naroda 
otvaraju dveri hrvatskoga sveučilišta, akademije 
i konačno glumišta, kao tri bistra vrela nauke, 
znanosti i umjetnosti. A vile naše po tužaljci 
pjesnikovoj ,nekad vične bosonoge trnjem ići“ 
ulaze sada slavodobitno u dvorove sjajne na 
novu službu prosvjeti i otačbini. 
Proslijedimo ih i mi preko praga vilinoga 
hrama! ' 

More nas svijetla oblijeva, sve se bljeska 
od sunca i zlata! Svud grimiz i mramor i sjaj 
narodnih odjela i blistavih odora, veseo žamor i 
ushit, radosno uzbugjenje i tihi drhtaj narodne duše! 

»Anuntio vobis gaudium magnum...“ 

I tuj nam se pogled zaustavlja pred krasnom 
slikom ... 

Tamo gdje je zastorom odjeljen svijet pje- 
ssnikovih sanja od zbilje svakidašnje tamo na 

vratima duševnoga carstva na širokoj onoj ra- 
zini koja inekud izgleda kao svjetli ,panache“ 
Talijinog hrama, kao znak po kojem prepozna- 
jemo rod i vrijednost viteškog junaka — eto 
gledamo svjetle likove iz prošlosti naše, gledamo 
u bojama mješanim umjetničkim genijem i rodo- 
ljubnom vatrom naslikanu hvalu velikim našim 
djedovima, vidimo pred sobom sjajnu apoteozu 
llirstva. 

Doista, ljepšim se znakom nije mogao oki- 
titi taj naš po pjesniku ,hram prosvjetni u kom 
se služba narodnosti služi“, — a ljepšeg gesla 
svojemu radu od ovoga nije naći mogao, jer 


,rod bo samo koji mrtve štuje 
na prošlosti budućnost si snuje“. 


Tuj ćemo i mi popostati, da iskažemo na- 
šim velikanima zasluženu počast da še poklonimo 
njihovim sjenama, et adorabimus in loco ubi 
steterunt pedes eorum! 

U pridvorju smo prekrasnog klasičnog hrama, 
čiji arhitrav nose svjetli mramorni korintski stu- 
povi. Mramorne stube vode do njega sve ure- 
šene cvijećem i sagovima i okružene kamenim 
oltarima oko kojih se pletu palmove grane. Iz 
tronoga na kraju arkade suklja dim put neba a 
sprijeda stoji iz bronza lijeven genij, krasna žena 
sa krilima, u ruci visoko držeći baklju prosvjete, 
uz bok joj prislonjen hrvatski grb, a do nogu 
znak slobode — ponosan lav. S modrog azurnog 
neba probija svjetlo dana u trijem a ondje gdje 


se najsvjetlije sakupili sunčani traci i svu oko- 

linu pozlatili gledamo u grimizu odjevena sjede- 
ćega pjesnika u nošnji XVII. vijeka, koji nam i 
otmenim profilom i vatrom što mu sijeva iz 
očiju, i neprisiljenim dostojanstvenim držanjem 
odaje da ga taj grimiz i pravom rijesi, da je i 
on roda kraljevskoga, on, veliki svećenik narodne 
nam knjige, neumrli naš pjesnik Ivo Fran Gun- 
dulić. Gledajući to ponosno lice, ko da vidimo 
i sada još na njemu odsjev dubrovačke veličine 
i slobode, kojoj toli zanosno pjeva: 

»O lijepa, o draga, o slatka slobodo 

dar, u kom sva blaga višnji nam bog je d6 
sva srebra, sva zlata, svi ljudski životi 

ne mogu bit plata tvoj čistoj ljepoti!“ 

I dok zamišljeno gleda pred sebe kao u 
viziji, zaokružila ga četa vila i genija što kao ti- 
trajući se zlatnim zrakama, vode kolo nad nje- 
govom glavom, vjenčajući ju lovorom i cvijećem, 
dok se je iza njegovih legja sagnula krasna žena, 
vila pjesnikova te ga cjeliva u čelo. Do nogu 
mu gledamo četu satirica i satira koji dodjoše 
iz vesele ,dubrave“ na njegovu slavu. A tamo 
iza stupova gledamo kako se na božjem suncu 
sjaje slavni miri dubrovački, koje čvrsti Minčeta 
ponosno kruni, dok im o žalove bije more, pje- 
vajući vječitu pjesmu snage, slobode i neizmjerja. 
Došao narod iz Konavlja i Zupe, iz Boke i Ko- 
tora i sa Korčule i od grada Zvonimirova, vedre 
pjesme, vesela lica, klicajući i pucajući, razvijenih 
barjaka, da se sve diže prašina do neba, pa i 
na pola zastire herme Palmotića i drugih du- 
brovačkih pjesnika koje su smještene u pridvorju. 


— 


A vile na nebu i narod dolje sve dalje vode 
svoje kolo, svedj se redaju nove pojave, a tamo 
na rubu ograde čak se popeše domaći naši se- 
ljaci, pak gledamo uz ličku crven kapu i uz 
slavonskog momka i bijelo odijelo našeg šestin- 
skog seljaka i dobroćudno mu lice, pa kako da 
ga i ne sretamo ovdje kad eto vidimo tamo u 
daljini i zeleno Sljeme, kad vidimo tvrdi Qrič i 
i strme tornjeve sv. Stjepana, kad se je tamo, 
opasan srebrnom Savom protegnuo u zelenilu ko 
mladi junak dični naš Zagreb-grad! Doista, rijetke 
li slave narodne kad eto silaze i vile i geniji s 
neba, a narod se prikuplja i od juga i od sjevera 
sa Triglava i Bojane, iz Srijema i Zagorja — a 
duh naš motri dva naša prosvjetna središta, dvije 
,Atine“ naše, dva ,grada slavna“, Dubrovnik i 
Zagreb, prošlosti i budućnost, gdje su svjedoci 
ovomu danu! Svečani je to dan, jer ko da su 
zajeknule trublje Jeriha, i ko da se upališe zublje 
sudnjega dana, otvaraju se grobnice slavne i na 
svjetlo dana izlaze veliki muževi roda hrvatskoga. 
U povorci eto idu djedovi naši lliri, dolaze pre- 
poroditelji da se poklone svome uzoru dubro- 
vačkome. Onaj koji im je ina zemlji bio prvim 
budiocem i vodićem, on koji je ko mladi vitez 
zaspao u gori i snivao divan san o slobodi i 
jedinstvu narodnom, pak koj ,kad se stane, 
svijet se gane, rodu nova zora svane“ —— on 
— Ljudevit Gaj, ta jutarnja ševa narodnomu 
danu — nosi eto lovor pred pjesnika ,Osma- 
novog“ i izkazuje mu štovanje svoje i drugova. 


A do njega u mislima stoji pjesnik, koji nas je 

iz punog srca darivao narodnom himnom, koji 
ni u carskom Carigradu ni u Trapezuntu ne za- 
boravi svoga doma, već nam zanosno slavi 
»lijepu našu domovinu oj junačku zemlju milu, 
stare slave djedovinu“ — nezaboravni Antun 
Mihanović. Te svoje sinke slijedi dični starac 
Janko grof Drašković, plemenit rodom al još 
plemenitiji srcem i umom, neprolazni uzor hr- 
vatskim velmožama! Malo podalje od ove tro- 
jice koji vode to narodno kolo, stoji plemeniti 
pjesnik , Teute“ i ,Porina“ stvoritelj i prvi vodja 
hrvatskoga glumišta dr. Dimitrije Demeter, koji 
rodom Grk — po lijepim riječima mlagjeg mu 
vilin — druga — zamjeni eto slavu ,Maraton- 
skoga“ sa onom ,Polja Grobničkoga“, koje mu 
daje da zaboravi i čar zelenih bašta Italije, i 
šum modre Brente i vrtove Hesperida. I sada 
još stoji on jak i gord medju svojim drugovima 
ko stoljetni hrast ispod Olimpa u čijoj sjeni 
pali narodni svećenik vatru slobode, a muževne 
crte njegove, kao da i u tom času govore, mje- 
dene one riječi, kojima se njegovi Hrvati oslo- 
badjaju izpod franačkoga jarma: ,Sloboda_ ili 
grob, bolje mrtav nego rob!“ 

Kraj pjesnika davorije ,Prosto zrakom ptica 
leti...“ stoji drugi bogom nadahnuti pjesnik na- 
rodni, koji nam je opjevao jade bjedne raje, sto- 
ljetnu borbu ,za slobodu i krst časni“ onaj koji 
je sve dragulje iz dubine svoje pjesničke duše 
iznio na svjetlo dana, da iz njih sazda jedan je- 
dini a neprolazni spomenik trajniji od tuča i mjeda 
velepjesan ,Smrt Smail-Age Cengijića“, onaj koji 

je nadopunio i samog pjesnika, današnjega slav- 
ljenika, pjevajući: 

»Nebesa su knjige od vijeka 

Gdje svojim prstom vječni piše 

Neka vidi, tko ga nieka 

Cijim duhom stvor saj diše“. 

Jaka uspravna uzrasta, sijede brade a mla- 
denačkih očiju u skupnom narodnom odijelu stoji 
tu pred nama i kralj — pjesnik — i ban — pu- 
čanin Ivan Mažuranić, a na usnama k6 da mu 
titra blagi osmjeh i spoznaje svijeta i općega opro- 
štenja... te sa zvijezdama, on vodi sada razgo- 

Čedan kao i za života zaklonio se je za njim 
vrijedni naš pjesnik, plemeniti Stanko Vraz, taj 
neumorni poslovodja narodne prosvjete i u mi- 
slima u ,dubravi žeravinskoj“ sklada nove ,dju- 
labije“ njima da slavi milu domovinu ,mati od 
sokola, mati od junaka“. — On koji protiče po- 
ljanom naše lijepe knjige kao rijeka Sava, plodeći 
svojom ljubavlju i braću Slovence i Hrvate i Srbe, 
ta ,iz naroda za narod“ njegova je lozinka! 

I već se bliži treća grupa, predvodi ju pje- 
snik ,Frankopana“ i ,Stjepana, kralja bosanskoga“ 
duhoviti pjevač ,vinjaga“ i vješti pogadjač , stri- 
jelica“ — Mirko Bogović. Za njim eto nam prvoga 
historika, tu marnu pčelu u košnici narodnoj, eto 
dičnog starca Ivana Kukuljevića-Saksinskoga, gdje 
vodi krasnu ženu mila lica, ponosnoga stasa vrane 
kose i vatrenih očiju plemenitu primadonu prve 
hrvatske opere, prvu Ljubicu u ,Ljubavi i zlobi“ 
groficu Sidoniju Erd&dy-Rubido. 

Podalje od ove otmene diletantice što bi i da- 
nas još mogla da služi uzorom hrvatskim ženama, 
stupaju skoro bojazljivo kraj tolikih besmrtnika 
živuća dva umjetnika hrvatske Talije i prvi njezini 
svećenici, slavljeni Adam Mandrović i velika naša 
tragedkinja Marija-Ružička-Strozzi, on čedan i 
ovdje u odijelu ribarskome iz , Dubravke“ a ona 
k6 harna Antigona, koja nosi svježe lovor-vijence, 
njima da vjenčava grobove velikana. Iza ovih pako 
smješi nam se veselo lice krčmara Grge, nezabo- 
ravnog Josipa Freudenreicha, pisca , Graničara“ i 
tolikih uspjelih gluma, prvaka hrv. drame u njezi- 
nim najtežim početcima, učitelja triju glumačkih ge- 
neracija stvoritelja narodne naše glumačke škole... 


na 


“U pozadini vidimo još gdje šetajući zelenim 
gajem k ovima kao u razgovoru pridolaze vrijedni 
Dragutin Rakovac sa Ljudevitom Vukotinovićem, 
učenjakom i pjesnikom. 

A tko je onaj, koji skoro posve zagrnut du- 
gom sivom vojničkom kabanicom, sam za sebe 
stoji podalje? Prekrstio je ruke a oči mu zami- 
šljeno gledaju ispred sebe. Stranac je odijelom u 
ovoj skupini a ipak po srcu i krvi jedno s njome. 
Šta više, prvi je on medju prvima, premda se 
čedan drži po strani, ta baštinik je genijem i sla- 
vom po velikom pjesniku dubrovačkom! Snivao 
je dugo teški san u tudjoj zemlji kad ali ponoć 
prodje, a njega nješto od sna budi a to 

,Žice same zaigrale 
Na guslama djeda moga 


Zaigrale iz tihana 
Zora puca bit će dana! 

a on se prene pak kad vidi gdje već ,sieva od 
istoka, sjajna vila slavskog roda“ i on joj polazi 
kao ,Putnik“ u susret i stupajući na sveto rodno 


.tlo, kliče zanosno: 


»Tebi opet duša diše 
Tebi srce opet bije 
Domovino majko sreće 
K tebi opet sin se kreće 
Od radosti suze lije! 


I ko harni sin on služi odsad domovini, vida 
joj rane, briše joj suze i u radioni duha svoga 
brusi alem za alemom, dragulj za draguljem, njima 
da daruje narod i domovinu. 


»I da mogu sve ta_bezbrojna dobra 

Sto on ih po svijetu učini našem 

Da mogu cvijetom da stvore se, sva bi 
zemlja nam cvala“. 


Da slavni to je mićenik vila, Petar Prera- 
dović taj veliki um i čisto to srce, koji je za 
neumornu svoju službu na oltaru domovine na- 
šao krasni izraz u evangjeoskim onim riječima: 
»Dom da sjaji, gorjeti je nama“. 

> Još vidimo u pozadini kod stupova pjesnika 
»Kkipa majke domovine“ svećenika Pavla Stosa 
jednog od najranijih suradnika Gajevih a uz njega 
poletnoga Antuna Niemčića, koji je u svetom ro- 
doljubnom gnjevu u svojem ,Grobu kaludjero- 
vom“ sasuo tol' groznu kletvu nad glavom izdajice. 

Pod kipom Hrvatske stoje pako, završujući 
ovo sjajno kolo dva umjetnika, prva dva sveće- 
nika one umjetnosti, koja je od uvijek bila naj- 
milija našemu narodu ako je i kasno došla do 

časti i priznanja u nas, stoje slavna dva hrvatska 
glazbenika. Onaj stariji koji je malko kroknuo 
naprijed, kao da hoće da bolje čuje narodni taj 
razgovor, Ferdo je Wiesner-Livadić prvi sklada- 
telj ilirski, koji nam je uglazbio toliko narodnih 
pjesama i davorija, a onaj mladić što stoji su- 
morno do njega, naslonjen o stup, blijeda lica, 
sa kojega gledamo odsjev bolesti i nevolje i bolni 
smješak i tihu resignaciju nad narušenim idealima, 
ta tko ga danas ne poznaje i ne slavi? Jedva je 
prošlo šest godina od kako je krasni njegov ,Po- 
rin“ odjeknuo u našim srcima, od kako mu posve 
upoznasmo pravu cijenu od kako je i on od ka- 
snog potomstva stekao napokon zasluženu platu 
— ta tko se danas ne divi geniju Vatroslava Li- 
sinskoga? Ta on je 

,» Guslama si narodnim sasvime 

Sprovodio pjesmu nam po domu“ 


i ,narodu je ugodio time“, a da plaće ni hvale 
nikada nije dočekao, teškog mu bremena za ži- 
vota nitko skinuo nije ta i na tom vrijednom 
sinu, teško se je ogriješio narod naš ,s navadna 
nemara“ 


,al slava njemu uz sve jade svoje 
što mu ipak vjeran ostao je! 


Eto tu krasnu sliku, to kolo narodnih ve- 
likana te uzvišene prikaze gledamo pred sobom 
kad stupamo u dvoranu našeg Talijinog hrama. 
I gledajući svu tu raskoš i divotu, sav taj sjaj 
i svu ovu veličinu i diveći se umnim licima ve- 
likih tih muževa i svjetlim pojavama narodnih 

pjesnika, rajeći si dušu i po nedoglednoj pučini 
našega mora i po zelenim brijegovima mlade naše 
prijestolnice a u duhu ponavljajući svu tu prošlu 
veličinu, sav taj gigantski rad narodni i prosvjetni, 
čitavo to neumrlo djelo što niknuvši silom bo- 
žanskog genija iz čistog srca rodoljubnog i vedre 
duše narodne, kako da nam se ponovno ne na- 
dimlju grudi, kako da nam jače ne zakuca srce, 
kako da puni svetog žara otačbeničkog ne kli- 
knemo kraj tolikih dokaza narodne slave i moći: 


»još Hrvatska propala nam nije“. 


Ovom opisu bivšeg ,intendanta hrvatskog 
zemaljskog kazališta“ dodati ćemo još što on 


piše o istom predmetu u svojem djelu ,Hr- 


vatsko glumište“. 

»Glavni svoj umjetnički ures — veli se ondje 
— dobilo je naše novo glumište u krasnom Bu- 
kovčevom zastoru, koji nam predočuje kulturni 
pokret Ilira na temelju dubrovačkih tradicija. Ta 
je misao gotovo spontano niknula iz razgovora, 
koje u ono vrijeme skoro dnevno vodismo slavni 
naš pisac Ljuba Babić-Gjalski, tankoćutni maš 
estetik prof. Srepel, majstor Bukovac i ja. Cim 
se je počelo življe raditi oko gradnje novoga hr- 
vatskoga glumišta, bilo mi je odmah jasno da 
glavni zastor mora da slika koji od prvaka umjet- 
nika naših Mašić ili Bukovac. Medjutim Nikola 
Mašić je u ono vrijeme i poboljevao a i inače 
nije se pokazivao sklonim laćati se veće kompo- 
zicije, dok se je u isto vrijeme upravo Vlaho 
Bukovac slavom ovjenčan vratio iz Pariza, te kra- 
snom svojom slikom ,San Gundulićev“ i sjajnim 
svojim portretima i u Zagrebu sva srca osvojio. 

Nastojao sam dakle skloniti našu zemaljsku vladu 
da se slikanje glavnoga zastora povjeri g. Bu- 
kovcu, našto je već pristao i graditelj novoga ka- 
zališta g. Helmer tek je od strane vlade trebalo 
otkloniti više zapreka dok konačno bude zbilja 
taj posao povjeren domaćem našem umjetniku uz 
honorar od 6000 for., ali tako da glavna t. j. pot- 
puno izradjena manja slika, koju je za tim tre- 
balo povećano prenijeti na zastor, ostaje njegovim 
vlastništvom. Naš se je umetnik velikim zanosom 
latio svoje umjetničke zadaće. Iza oduljih debata 
bude napokon čitavi nacrt slike točno odredjen. 
Kod toga me je uvjek vodila misao, kako treba, 
da se na ovoj slici manifestira što življe kulturna 
zajednica Dubrovnika i Zagreba i što je važno 
da nam se pogled pase po divnom našem moru, 
pak da se i ovdje označi njegova pripadnost 
k nama. ' 

Središte slike imao je biti Gundulić kao no- 
silac starije naše renesanse, okružen dubrovačkim 
pjesnicima, dok od drugoga kraja dolaze ilirski 
preporoditelji da se poklone starijemu drugu. 
Red pojedinih lica iz ilirske dobe označio je vrlo 
savjestno prof. Srepel, te držim da nikoji izrazitiji 
tip nije izostao. 

Umjetnik je povjereni mu posao doista pre- 
krasno izveo, te nam život boja, naročito ono 
svjetlo mesto oko Gundulića te kolo vila i sa- 
tirica upravo opaja oko. I lica naših ilirskih ve- 
likana krasno su karakterizovana, — a krasno 
je riješio i pitanje perspektive time, što je 
izmed Dubrovnika i Zagreba stavio grupe na- 

roda, te od prašine.i dima ispaljenih kubura 
stvorio maglu, koja dijeli tako jedan grad od 
drugoga. 

Na žalost ova Bukovčeva slika uvećana i 
kraj električnog svjetla u glumištu dosta gubi od 
svoje svježine i snage a mnogo smeta tomu i 
bezbojni sivi okvir koji ju okružuje, pak tako 
ne postizava sav onaj čar prvotne slike, koju bi 
trebalo svakako što prije nabaviti za našu aka- 
demijsku sbirku“. | 


B& 


Nakladna tvrdka Petar Nikolić ne štedeći 
ni muke ni troška došla je sada eto u posjed 
krasne i toli hvaljene ove originalne slike te ju 
vjerno reproduciranu u bojama stavlja na krilo 
hrvatskoga naroda, pak ne bi stoga smjelo da 
bude niti jedne narodne kuće, niti jednog .hr- 
vatskoga doma bez ove krasne slike, koja nam 
uz umjetničku i historijsku svoju vrijednost do- 
nasa još i vjerne portrete tolikih velikih i za- 
služnih muževa našega ,preporoda“! 


S. M. 


BAVE: 


. Slika ,Preporod hrvatske književnosti“ iz- 
radjena je najsavršenijim načinom pomnožavanja. 
' Profesor g. Bukovac potvrdio je, da je ova 
reprodukcija podpuni odraz svoga originala. 

x Mo — ili širina — slike je 95 cm., a 
Visina 960 cm. Okvir je tamno pozlać ique); 
širina okvira je 13 cm. p 

Ciena slici je zajedno s okvirom kruna 


30'— uz mjesečnu otplatu po kruna 5— 
gotov novac 10% popustiti sv 


Sa veleštovanjem 


nakladnik i izdavač 
Petar Nikolić, Zagreb. 


g Kod naručbe valja označiti uz ime i pre- 


zime najbližu željezničku ili parobrodarsku 
stanicu. 


